**ՀԵՏԱՔՐՔՐՎԱԾՈՒԹՅԱՆ ՀԱՅՏԻ ՆԵՐԿԱՅԱՑՄԱՆ ՀՐԱՎԵՐ**

**(ԽՈՐՀՐԴԱՏՎԱԿԱՆ ԾԱՌԱՅՈՒԹՅՈՒՆՆԵՐ-ԸՆԿԵՐՈՒԹՅԱՆ ԸՆՏՐՈՒԹՅՈՒՆ)**

**Հայաստանի Հանրապետություն**

**Սոցիալական Պաշտպանության Վարչարարության Երկրորդ Ծրագիր**

Վարկ No: 5398-AM

**ԽՈՐՀՐԴԱՏՎԱԿԱՆ ԾԱՌԱՅՈՒԹՅԱՆ ԱՆՎԱՆՈՒՄԸ` Միասնական սոցիալական ծառայության կառուցվածքային ստորաբաժանումների մասնագետների համար էլեկտրոնային ուսուցման ծրագրերի մշակում**

**Հղում No.** (համաձայն Գնումների Պլանի): **SPAP II-C- 3-1-12**

Հայաստանի Հանրապետությունը միջոցներ է ստացել Համաշխարհային բանկից «Սոցիալական Պաշտպանության Վարչարարության երկրորդ» ծրագրի (ՍՊՎԾ-2) (վարկ՝ 5398-ԱՄ) ֆինանսավորման համար և նպատակ ունի օգտագործել այս միջոցների մի մասը խորհրդատվական ծառայությունների ձեռքբերման համար:

**Խորհրդատվական ծառայությունների հիմնական նպատակն է**՝

ՄՍԾ-ի կառուցվածքային ստորաբաժանումների, այդ թվում՝ տարածքային կենտրոնների սոցիալական աշխատողների, զբաղվածության մասնագետների և վերջիններիս գործունեությունը համակարգող անմիջական ղեկավարների (այսուհետ՝ աշխատողներ) կարողությունների զարգացումը՝ այդ նպատակով կիրառելով նորագույն տեխնոլոգիաների միջոցով ուսուցման կազմակերպման նորարարական ձևաչափերը։ Ըստ այդմ՝ նախատեսվում է նշված մասնագետների կարողությունների զարգացմանը նպաստել էլեկտրոնային ինտերակտիվ ուսուցման դասընթացների միջոցով, որոնց մշակումը և գործարկումը նախատեսված է սույն ՏԱ-ով։

Նշված նպատակին հասնելու համար նախատեսվում է մրցութային կարգով ընտրել մասնագիտացված խորհրդատվական կազմակերպություն (այսուհետ՝ Խորհրդատու):

**Խորհրդատվական կազմակերպության հիմնական գործունեությունը կայանալու է հետևյալում`**

մշակելու է Պատվիրատուի կողմից տրամադրված թվով 6 կրթական մոդուլների ուսումնական նյութերի փաթեթների հիման վրա էլեկտրոնային ուսուցման (E-learning) ինտերակտիվ դասընթաց(ներ) (այսուհետ՝ դասընթաց) և գործարկելու է դրանք **(կրթական մոդուլները ներկայացված են Հավելված 1-ում)**: ՏԱ-ի շրջանակներում սահմանված են հետևյալ աշխատանքները․

1. Դասընթացի բաղադրիչների (մոդուլների առաջնահերթության, յուրաքանչյուր մոդուլի էլեկտրոնային կառուցվածքի, հիմնական բաղադրիչների) մշակում և հաստատում Պատվիրատուի կողմից,
2. Դասընթացի մոդուլների/ձեռնարկների բովանդակային մասի համապատասխանեցում էլեկտրոնային ինտերակտիվ ուսուցման դասընթացի ձևաչափին և թվայնացման պահանջներին, այդ ընթացքում սերտորեն համագործակցելով ուսումնական նյութերի փաթեթները մշակած կազմակերպության հետ,
3. Յուրաքանչյուր մոդուլի համար բովանդակության հետևյալ պահանջների ապահովում՝ համագործակցելով ուսումնական նյութերի փաթեթները մշակած կազմակերպության հետ.

* մոդուլի առանցքային թեմաների վերաբերյալ մինչև 10 րոպե տևողությամբ տեսանյութի պատրաստում՝ գրաֆիկական և պատկերային միջոցների օգտագործմամբ,
* պրեզենտացիաների պատրաստում, գրաֆիկական և պատկերային միջոցների օգտագործմամբ,
* նախա- և հետգնահատման թեստերի (quiz) հիման վրա էլեկտրոնային հարցաշարերի մշակում,
* բառարանի կամ հիմնական հասկացությունների/եզրույթների ուսումնասիրության բաղադրիչ, ,
* դասընթացի արդյունքում գիտելիքների ստուգման էլեկտրոնային քննության ապահովում,
* դասընթացից օգտվելու համար հստակ և բավարար ցուցումներ ներկայացնող հուշումների կիրառում,

1. Էլեկտրոնային ուսուցման վեբ–հարթակի ապահովում (այսուհետ՝ հարթակ) դասընթացի տեղադրում, փորձարկում՝ համագործակցելով ուսումնական նյութերի փաթեթները մշակած կազմակերպության հետ, փորձարկման արդյունքների հիման վրա լրամշակում և գործարկում, ընդ որում՝ այնպես, որ ունկնդիրները հնարավորություն ունենան ոչ միայն համակարգչով, այլ նաև հեռախոսով կամ այլ տեխնիկական միջոցով մուտք գործելու և ազատորեն ուսումնասիրելու դասընթացը,
2. Դասընթացի ուսումնասիրության ընթացքի և արդյունքների վերաբերյալ Պատվիրատուին էլեկտրոնային գործիքներով մոնիթորինգի հնարավորության ապահովում, ինչպես նաև այդ մասին Պատվիրատուին պարբերական հաշվետվությունների փոխանցում,
3. «Աշխատանքի և սոցիալական հետազոտությունների ազգային ինստիտուտ» ՊՈԱԿ-ի և «Նորք» տեղեկատվական կենտրոնի, ԱՍՀՆ-ի առնվազն 6 աշխատակցի վերապատրաստում (ToT)՝ համապատասխան հարթակի շահագործման շուրջ,
4. Հարթակի շահագործման իրավասության և գործիքակազմի տրամադրում Պատվիրատուին, ինչը ենթադրում է, որ Պատվիրատուն պետք է հնարավորություն ունենա դասընթացը փուլ առ փուլ հասանելի դարձնելու առնվազն 800 ունկնդիրների համար
5. Հետվճարային, երաշխիքային սպասարկման ապահովում ՏԱ-ի իրականացման համար սահմանված ժամկետից հետո՝ առնվազն 2 տարվա ընթացքում,
6. Յուրաքանչյուր մոդուլի համար մշակված ինտերակտիվ ուսուցման նյութերի (տեսանյութեր, ձայնագրություններ, պրեզենտացիաներ, էլեկտրոնային թեստեր, քննական տոմսեր) փոխանցում Պատվիրատուին։
7. Առավելություն կտրվի դասընթացի մշակման ընթացքում ինստրուկցիոն դիզայնի մեթոդաբանության հետևյալ ձևաչափերի համատեղ կամ առանձին կիրառման առաջարկ պարունակող հայտերին՝

* խաղաֆիկացված դիզայնի վրա հիմնված,
* կամ սցենարների/սոցիալական դեպքերի վրա հիմնված ինտերակտիվ թվային կամ միկրո ուսուցման կամ փորձառություն փոխանցող,
* կամ ճյուղավորված կամ գծային մեխանիզմների կիրառմամբ։

**Ծառայությունները նախատեսվում է իրականացնել**. Պայմանագրի ստորագրումից հետո 60 օրացուցային օրվա ընթացքում, բայց ոչ ուշ, 25.10.2023թ.:

**Որակավորման չափանիշներ**

Հայտատուն պետք է բավարարի հետևյալ պահանջներին.

* Վերջին 5 տարիներին ունենա առնվազն 2 կիրառելի էլեկտրոնային ուսուցման ինտերակտիվ դասընթացի մշակման հաջողված փորձ․ որպես հիմնավորում հայտատուն պետք է ներկայացնի իր կողմից կամ իր մասնակացությամբ մշակված, գործարկված էլեկտրոնային դասընթացների կամ նման հարթակների օրինակներ․ սոցիալական ոլորտում նման դասընթացներ մշակելու փորձը կդիտվի որպես առավելություն,

Ունենա էլեկտրոնային ուսուցման ինտերակտիվ դասընթացների ապահովման՝ առնվազն 200 ուսանողի համար գործարկման փաստարկված փորձառություն․ որպես հիմնավորում հայտատուն պետք է տրամադրի այդ մասին վկայող մանրամասն զեկույցներ, օրինակներ:

Հետաքրքրված խորհրդատուների ուշադրությունը հրավիրվում է Համաշխարհային բանկի՝ «ՎԶՄԲ փոխատվությունների և ՄԶԸ վարկերի և դրամաշնորհների շրջանակներում Համաշխարհային բանկի վարկառուների կողմից խորհրդատուների ընտրության և վարձման Ուղեցույցների» (2011 թ-ի հունվար, խմբագրված՝ հուլիս 2014թ-ի («Խորհրդատուի ուղեցույց») 1.9 պարագրաֆին, որտեղ սահմանված է շահերի բախման վերաբերյալ Համաշխարհային բանկի քաղաքականությանը:

Խորհրդատուները կարող են միավորվել այլ ընկերությունների հետ համատեղ ձեռնարկությունների տեսքով կամ որպես ենթախորհրդատուներ՝ իրենց որակավորումը բարելավելու համար:

Խորհրդատվական ընկերության ընտրությունը կիրականացվի «Ուղեցույցներ. ՎԶՄԲ փոխատվությունների և ՄԶԸ վարկերի և դրամաշնորհների շրջանակներում Համաշխարհային բանկի վարկառուների կողմից խորհրդատուների ընտրության և վարձում» փաստաթղթում (2011 թ-ի հունվար, խմբագրված՝ հուլիս 2014թ-ի («Խորհրդատուի ուղեցույց») սահմանված «Խորհրդատուների որակավորում ընտրության» մեթոդի ընթացակարգերի համաձայն:

Հետաքրքրված թեկնածուները կարող են լրացուցիչ տեղեկատվություն ստանալ ներքոնշյալ հասցեով հետևյալ աշխատանքային ժամերին` 09:00-ից մինչ 18:00-ը:

Հետաքրքրվածության հայտերը պետք է գրավոր ձևով ներկայացվեն փոստով կամ էլ. հասցեով՝ ներքոնշյալ հասցեներով մինչև 2**023թ. օգոստոսի 28-ը, ժ. 18:00** (տեղական ժամանակով):

ՍՊՎ 2 Ծրագիր

ՀՀ, ք. Երևան, 0010, Հանրապետության Հրապարակ, Կառավարական Տուն 3

հեռ. /010/541689

էլ. փոստ <mailto:infospap@mlsa.am>